Esto es Fuero de Castiella : Que si algund Fijodalgo a demanda uno contra otro, puedel´ prendar, sil fallare solariegos, sin Rey e sin otra justicia, porquel venga a derecho; e la prenda quel tomare, puedela tener, e nol dar a comer ninguna cosa, si non quisier, nin a bever, fasta que muera , e si murier aquella, puedel' prendar otra prenda ; si gelo fallaren de los vasallos, si quier de los vasallos solariegos , si quier de los de la behetria: e si el de behetria quisier sacar sua prenda dende dando fiador, o el otorgandose por suo vasallo daquel, a la prenda por sua.